
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "d/s Mazcena Nr. 121" Mārupes pagastā, Mārupes novadā, pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.
1.2. Mērķis
Mērķa apraksts
Ministru kabineta rīkojuma projekts paredz projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” (turpmāk – Rail Baltica projekts) īstenošanai no privātpersonas atsavināt tai piederošo nekustamo īpašumu “d/s Mazcena Nr.121”, Mārupes pagastā, Mārupes novadā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Īstenojot Rail Baltica projektu, nepieciešams atsavināt no nekustamā īpašuma īpašnieka (turpmāk – Īpašnieks) nekustamo īpašumu “d/s Mazcena Nr.121” (nekustamā īpašuma kadastra Nr.8076 011 0514) – zemes vienību (zemes vienības kadastra apzīmējums 8076 011 0514) 0,077 ha platībā – Mārupes pagastā, Mārupes novadā (turpmāk – Nekustamais īpašums).
Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 "Par nacionālo interešu objekta statusa noteikšanu Eiropas standarta platuma publiskas lietošanas dzelzceļa infrastruktūrai Rail Baltica" nacionālo interešu objekta statuss noteikts Eiropas standarta platuma publiskās lietošanas dzelzceļa infrastruktūrai Rail Baltica un ar tās būvniecību saistītajām būvēm atbilstoši šā rīkojuma 2.punktam un pielikumam.
Saskaņā ar pilnsabiedrības “RB Latvija” veiktās izpētes “Eiropas standarta platuma dzelzceļa līnijas Rail Baltica Latvijas posma detalizēta tehniskā izpēte un ietekmes uz vidi novērtējums” tehniskajiem risinājumiem un to detalizāciju būvprojektā trases Rail Baltica robeža skar Nekustamo īpašumu.
Rail Baltica projekta īstenošanai nepieciešams atsavināt Nekustamo īpašumu visā tā sastāvā.
Nekustamais īpašums tiek atsavināts publiskās lietošanas dzelzceļa transporta infrastruktūras projekta attīstībai (publiskās lietošanas dzelzceļa infrastruktūras nodalījuma joslai) un atsavināšana ir vienīgais veids šī mērķa sasniegšanai.
Problēmas un risinājumi
Problēmas apraksts
Nekustamais īpašums ierakstīts Rīgas rajona tiesas Mārupes novada zemesgrāmatas nodalījumā Nr.1768 šādā sastāvā: zemes vienība ar kadastra apzīmējumu 8076 011 0514 0,077 ha platībā. Īpašuma tiesības nostiprinātas fiziskai personai.
Nekustamajam īpašumam zemesgrāmatas nodalījumā nav reģistrētas nomas tiesības, ķīlas tiesības, piedziņas atzīmes vai citi nekustamā īpašuma lietošanas tiesību apgrūtinājumi.
Saskaņā ar Nekustamā īpašuma valsts kadastra informācijas sistēmas teksta datiem Nekustamajam īpašumam nav reģistrēti apgrūtinājumi.
Apsekojot Nekustamo īpašumu apvidū apbūve tajā netika konstatēta.
Saskaņā ar Mārupes novada pašvaldības būvvaldes 2021.gada 30.jūlija vēstuli Nr.2/7/48 būvvalde nav izdevusi būvatļaujas vai akceptējusi būvprojektus Nekustamajā īpašumā.
Nekustamajā īpašumā augošie dekoratīvie koki, augļu koki, krūmi un ziemcietes, kā arī Nekustamajā īpašumā esošā ūdens spice kā teritorijas labiekārtojums, ievērtēti, nosakot Nekustamā īpašuma tirgus vērtību.

Nekustamā īpašuma Īpašnieks ir pieteicis zaudējumus:
1. 3000 euro apmērā, kas aprēķināti par dārzkopības sabiedrības “Mazcena” izveidi un ietver statūtu sastādīšanu, mērniecību, labiekārtošanas darbus (meža un krūmu apstrāde, ceļa izveide, zemes izpirkums) un reģistrāciju zemesgrāmatā;
2. 1000 euro apmērā, kas aprēķināti par zemes izlīdzināšanas darbiem, žogu un metāla balstiem;
3. 1500 euro apmērā, kas aprēķināti par ūdens spices ierīkošanu;
4. 500 euro apmērā, kas aprēķināti par kūdras un kūtsmēslu krājumu;
5. par vairāku gadu garumā dārzā audzētiem stādiem: par 10 ceriņiem – 200 euro, par 60 peonijām – 1200 euro, par 14 ābelēm – 280 euro, par 3 bumbierēm – 90 euro, par 3 ķiršu kokiem - 90 euro, par 5 plūmju kokiem – 150 euro, par 8 krūmmelleņu krūmiem – 80 euro, par citiem augiem (upenes, ērkšķogas, avenes, smiltsērķšķi, rododendri, hortenzijas, flokši, plūškoki, tūjas, saussērdīši, dienziedes, krokusi, sniega rezes, bērzs) – 400 euro;
6. kas aprēķināmi par šādu īpašo apstākļu zaudēšanu: Nekustamais īpašums atrodas pietiekami tālu no galvenās maģistrāles, bet tajā pašā laikā viegli sasniedzams gan no dzīvesvietas, gan Rīgas centra, kā arī tas atrodas blakus mežam un ūdenstilpnei;
7. kas aprēķināmi par Nekustamā īpašuma blakus lietām: par vairākkārtīgi īstenotu apspriešanu komunikāciju (elektrības) izbūvei, 2005. gadā izsniegtu plānošanas un arhitektūras uzdevumu (Nr. 107/05) ģimenes mājas būvniecībai;
8. kas aprēķināmi par privātā dārza īpašo nozīmi, jo tas nav tikai atpūtas vieta, bet nodrošina augļu, ogu un ziedu iegūšanu.
Noraidīti Īpašnieka pieteiktie zaudējumi ar šādu skaidrojumu:
- par 1. punktā minētā zaudējuma pozīciju, norādot, ka saskaņā ar Likuma 22. panta pirmo daļu, atsavinot Nekustamo īpašumu sabiedrības vajadzībām, atlīdzību veido sertificēta nekustamā īpašuma vērtētāja noteikta Nekustamā īpašuma tirgus vērtība un cēloņsakarīgi ar Nekustamā īpašuma atsavināšanu saistītu zaudējumu atlīdzība. Atlīdzības apmērā nav iekļaujami Īpašnieka izdevumi Nekustamā īpašuma iegādei un nostiprināšanai zemesgrāmatā uz Īpašnieka vārda, ņemot vērā to, ka īpašuma tiesību reģistrācija ir normatīvajos aktos noteikts Īpašnieka pienākums (Zemesgrāmatu likuma 1.pants noteic, ka nekustamo īpašumu ierakstīšana un lietu tiesību nostiprināšana ir obligāta). Atsavinot Nekustamo īpašumu valstij, valsts segs visus ar Nekustamā īpašuma iegūšanu valsts īpašumā saistītos izdevumus;
- par 2.-8. punktā minēto zaudējumu pozīcijām norādot, ka saskaņā  ar Likuma 23. pantu prasījumi, kas saistīti ar Nekustamā īpašuma labiekārtošanu, ir ņemti vērā Nekustamā īpašuma novērtēšanas procesā, proti, ir ņemtas vērā Nekustamajā īpašumā esošās komunikācijas (ūdens spice, elektrības pieslēgums nav izveidots), labiekārtojums, tostarp ar zemes vienību saistītās blakus lietas (esošais nožogojums, uzlabots augsnes līmenis un apsekošanas laikā konstatētie augošie dekoratīvie koki, augļu koki un krūmi, ziemcietes),  atrašanās vietas raksturojums un atbilstoši normatīvo aktu prasībām uzsāktā Nekustamā īpašuma izmantošana (mazdārziņš kā Īpašnieka atpūtas vieta, kurā augošie dekoratīvie koki, augļu koki un krūmi, ziemcietes dod augļus, ogas un ziedus).
Saskaņā Likuma 23.panta otrās daļas 5.punktu apbūves un saimnieciskās izmantošanas iespējas nekustamā īpašuma novērtēšanā ņemamas vērā, ja nekustamā īpašuma īpašnieks ir veicis darbības šo iespēju izmantošanai. Savukārt lietā šādi pierādījumi nav gūti. Mārupes novada būvvaldes 2005.gadā izsniegtā plānošanas un arhitektūras uzdevuma (Nr.107/05) ģimenes mājas būvniecībai derīguma termiņš beidzās 2006.gada 1.aprīlī un Mārupes novada pašvaldības būvvalde 2021.gada 30.jūlija vēstulē Nr.2/7/48 sniedza informāciju, ka Mārupes būvvalde nav izdevusi būvatļaujas vai akceptējusi būvprojektu būvniecībai Nekustamajā īpašumā.

Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2022. gada 21. novembra lēmumu Nr. 03.1-14/3427:
1) apstiprināja taisnīgas atlīdzības apmēru par nekustamā īpašuma “d/s Mazcena Nr. 121” (kadastra numurs 80760110514) – zemes vienības (zemes vienības kadastra apzīmējums 80760110514) 0.077 ha platībā – Mārupes pagastā, Mārupes novadā, atsavināšanu, nosakot to 9348 euro (deviņi tūkstoši trīs simti četrdesmit astoņi euro);
2) noraidīja Īpašnieka pieteiktos zaudējumus, atzīstot, ka atbilstoši iepriekš sniegtajam skaidrojumam zaudējumu prasījumi ir nepamatoti un norādīja, ka zaudējumi kā Nekustamā īpašuma labiekārtojuma elementi ir iekļauti Nekustamā īpašuma tirgus vērtībā, kas arī veido taisnīgas atlīdzības apmēru.

Īpašnieks nav sniedzis piekrišanu Nekustamā īpašuma atsavināšanai, atbilstoši noteiktajai atlīdzībai.
Īpašnieks izteicis lūgumu atlīdzības izmaksai izmantot citu taisnīgu atlīdzības kompensācijas veidu, piedāvājot līdzvērtīgu nekustamo īpašumu, atbilstoši Likuma 26. panta pirmās daļas 1. un 2. punktā noteiktajam.
Attiecīgi informācijas pieprasījums par līdzvērtīgu nekustamo īpašumu pieejamību atlīdzības kompensācijas veida izmantošanai tika nosūtīts VAS “Valsts nekustamie īpašumi”, Olaines novada pašvaldībai, Rīgas valstspilsētas pašvaldībai un Mārupes novada pašvaldībai, no kurām tikai Mārupes novada pašvaldība sākotnēji izteica konceptuālu piekrišanu par atsevišķu pašvaldībai piederošo nekustamo īpašumu nodošanas iespējamību.
Līdz ar to, Īpašnieka lūguma apmierināšanas nolūkos, institūcija organizēja saraksti ar Mārupes novada pašvaldību, kas ar 2022. gada 18. oktobra vēstuli Nr.1/2.1-2/768 informēja, ka tās īpašumā esošo zemes vienību nodošanu bez atlīdzības valsts īpašumā, lai tās izmantotu kā atlīdzības kompensācijas veidu atbilstoši normatīvajiem aktiem par sabiedrības vajadzībām nepieciešamā nekustamā īpašuma atsavināšanu, uzskata par nepamatotu.
Tādējādi Nekustamā īpašuma atsavināšanas process ir virzāms tālākai izpildei, paredzot taisnīgas atlīdzības samaksu par Nekustamā īpašuma atsavināšanu nodrošināt skaidras naudas norēķina veidā.

Saskaņā ar Likuma 27. panta pirmajā un otrajā daļā noteikto Īpašniekam ir tiesības apstrīdēt Satiksmes ministrijas noteikto atlīdzības apmēru.
Ja netiks noslēgts pirkuma līgums par Nekustamā īpašuma labprātīgu atsavināšanu, tiks virzīts likumprojekts par Nekustamā īpašuma piespiedu atsavināšanu sabiedrības vajadzībām.
Pēc Nekustamā īpašuma atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamo īpašumu zemesgrāmatā uz valsts vārda Satiksmes ministrijas personā.
Saskaņā ar Dzelzceļa likuma pārejas noteikumu 53. punktu Satiksmes ministrija Nekustamo īpašumu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.
Risinājuma apraksts
Ministru kabineta rīkojuma projekts paredz atsavināt nekustamo īpašumu “d/s Mazcena Nr.121” (nekustamā īpašuma kadastra Nr. 8076 011 0514) – zemes vienību (zemes vienības kadastra apzīmējums 8076 011 0514) 0,077 ha platībā – Mārupes pagastā, Mārupes novadā.
Vai ir izvērtēti alternatīvie risinājumi?
Jā
Apraksts
Nekustamais īpašums tiek atsavināts transporta infrastruktūras attīstībai un atsavināšana ir vienīgais veids šī mērķa sasniegšanai.
Dzelzceļa likuma 15.panta pirmā daļa noteic, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Taisnīga atlīdzība par Nekustamo īpašumu aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
Nosaukums
-
Apraksts
Nekustamā īpašuma nepieciešamība sabiedrības vajadzībām konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Nekustamais īpašums ir nepieciešams transporta infrastruktūras attīstībai - Rail Baltica projekta īstenošanai.
Ministru kabineta rīkojuma projektā risinātie jautājumi tiešā veidā skar Nekustamā īpašuma Īpašnieku, kuram piederošs Nekustamais īpašums atsavināms sabiedrības vajadzībām.
Ministru kabineta rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
Nekustamais īpašums ir nepieciešams transporta infrastruktūras attīstībai - Rail Baltica projekta īstenošanai.
Ministru kabineta rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Nekustamais īpašums ir nepieciešams transporta infrastruktūras attīstībai - Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
Nekustamais īpašums ir nepieciešams transporta infrastruktūras attīstībai - Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palieli eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Ministru kabineta rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
Ministru kabineta rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Ministru kabineta rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Ministru kabineta rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Ministru kabineta rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumi, kas saistīti ar Nekustamā īpašuma pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.

Projekta izstrādē iesaistītās institūcijas - Satiksmes ministrija un SIA "Eiropas Dzelzceļa līnijas".
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Ministru kabineta rīkojuma projekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
-
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic Ministru kabineta rīkojuma projekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

